ועדת הכספים, כנסת 20, פרוטוקול מספר 598, 2017-01-02 12:15

משה גפני: אני מחדש את הישיבה.

משה גפני: אנחנו עוברים לסעיף הבא בסדר-היום: אישור מסגרת ערבות מדינה במסגרת תכנית "מחיר למשתכן".

משה גפני: אני מקדם בברכה את ידידנו אביגדור יצחקי, ששותף אתנו פה עכשיו בוועדה, ועורר חששות אצל חבר הכנסת יעקב אשר, והוא דיבר אתך, והבנתי שהכול בסדר.

אביגדור יצחקי: החששות הוסרו.

החששות האלה.

תדייק, אדוני היושב-ראש.

משה גפני: אוקיי.

משה גפני: אביגדור יצחקי, הבמה לרשותך.

משה גפני: "מחיר למשתכן", מסגרת של ערבות מדינה.

משה גפני: זו פעם שלישית שאתם מבקשים את זה.

משה גפני: אני רוצה גם לדעת האם יהיו עוד פניות?

אביגדור יצחקי: אדבר על זה.

משה גפני: בבקשה.

מנחם אליעזר מוזס: גם תרשום אותי בבקשה, אדוני היושב-ראש.

משה גפני: ארשום אותך.

משה גפני: תיזהר, יש פה שלושה מיהדות התורה עכשיו.

לא, תיכף אחד הולך.

מנחם אליעזר מוזס: לא, מתוך זה אתה יכול להבין איזה מקום זה תופס אצלנו, נושא הדיור.

משה גפני: הוא יודע.

משה גפני: כן, בבקשה.

אביגדור יצחקי: אדוני מכיר את ההיסטוריה רבת השנים שלי עם חברי יהדות התורה.

אביגדור יצחקי: אם שרדתי עד עכשיו, אז אוכל לשרוד גם הלאה.

משה גפני: כנראה.

משה גפני: אבל תעזוב את יהדות התורה, תסביר עכשיו - - -

אביגדור יצחקי: אנחנו יום אחרי סיום השנה האזרחית, ואנחנו גם בשלב הסיכומים של השנה בכל הנושא של הדיור.

אביגדור יצחקי: אני רוצה להסביר מה המטרה העיקרית שלנו.

משה גפני: רגע, אני מבקש לסגור את הדלת ואני מבקש לא לדבר.

משה גפני: רבותי, אני לא מסכים שידברו פה.

משה גפני: מה זה, הוא מסביר את הדברים, ומי שרוצה לדבר שייצא החוצה.

משה גפני: בבקשה.

אביגדור יצחקי: המטרה העיקרית שלנו היא שהמערכת הממשלתית תאפשר למערכת העסקית הפרטית בנייה על קרקעות מדינה של כ-55,000 יחידות בשנה.

אביגדור יצחקי: כלומר, אלה פחות או יותר הצרכים של מדינת ישראל בגידול במשקי הבית, ואנחנו רוצים להביא למצב שכל הצרכים האלה ימולאו על-ידי המדינה, שתאפשר לשוק הפרטי לבנות את מספר הדירות האלה על מנת לספק את הצרכים.

אביגדור יצחקי: זה המצב שבו, אם נגיע אליו, וגם השוק הפרטי כמובן והקרקעות הפרטיות יתרמו את חלקן, ונגיע למצב שכל הביקוש שקיים בסך הכול במשק ימולא על-ידי תוכניות שהמדינה בעצם הציבה ואפשרה אותן לשוק הפרטי.

אביגדור יצחקי: לצורך העניין הזה, כשאנחנו רוצים גם לייצב את המערכת הזאת, אנחנו גם עושים תוכנית אסטרטגית ל-2040, ועד אז אנחנו מעריכים נצטרך 1.5 מיליון דירות.

אביגדור יצחקי: לכן מערכת התכנון, שהיא המערכת הראשונה שמתחילה את התהליך, אמורה לייצר תכנון של כ-2.5 מיליון דירות, ואנחנו כבר שנה שנייה מתייצבים ב-100,000 דירות ויותר, שמאושרות בתוכניות על-ידי מינהל התכנון, הן באמצעות הוועדות המקומיות, מי שיש לו תוכנית מתאר, שאותן אנחנו לא סופרים, כי הן כבר אושרו בצורה כזאת או אחרת, הן בוועדות המחוזיות, גם בוותמ"ל וכמובן גם במועצה הארצית.

אביגדור יצחקי: השנה הגענו למספר שיא של כל הזמנים, של 110 או כמעט 111 - - -

משה גפני: 2016?

אביגדור יצחקי: 2016.

אביגדור יצחקי: בשנה שעברה הגענו למספר שיא בתכנון בלבד של מעל 110,000 דירות, שזה שנת שיא של כל הזמנים בתכנון של יחידות דיור מאושרות.

בתכנון או באישור?

אביגדור יצחקי: בתכנון.

אביגדור יצחקי: בנוסף לזה, השנה הזאת מינהל מקרקעי ישראל שיווק – ואני מכיר את כל הביקורות על השיווק, אבל אצלי ברגע שמפורסמת מודעה זה נכנס לתנור, ומרגע שנכנס לתנור בסוף זה קורה, בסוף התבשיל הזה מבושל.

אביגדור יצחקי: השנה גם כן הגענו לשיא של כל הזמנים.

אביגדור יצחקי: חשבנו, למרות שהיעד הממשלתי היה 55,000 יחידות דיור, חשבנו אולי להשאיר לשנים הבאות.

אביגדור יצחקי: החלטנו שלא, שכל מה שיש לנו ביד אנחנו משווקים, והגענו למעל 71,000 שיווקים של מינהל מקרעי ישראל, גם ב"מחיר למשתכן", גם לא ב"מחיר למשתכן", או בפטור ממכרז, וגם בצמודי קרקע.

אביגדור יצחקי: ב"מחיר למשתכן" מצטבר הגענו לשיווקים – מצטבר 2016-2015 – למעל 70,000 יחידות.

אביגדור יצחקי: זה היעד שהצבנו לעצמנו.

אביגדור יצחקי: וכאשר בסך הכול אנחנו מדברים על כך שבשנה הזאת אושרו עסקאות, זאת אומרת כבר קבלנים לקחו את המכרזים בסדר גדול של מעל 35,000 יחידות דיור במכרזים.

אביגדור יצחקי: לגבי "מחיר למשתכן", אנחנו מתקרבים פחות או יותר ל-30,000 שנלקחו על-ידי קבלנים, כולל נכנס פה ראש עיריית הרצליה עכשיו – שלום, מר פדלון – ואצלו בעיר המכרז הידוע של 1,600 יחידות דיור, או 1,400 עם התוספת של העירייה.

<משה פדלון: 1,400 – 1,700 - - -

אביגדור יצחקי: כאשר המכרז במקרה הזה נעשה בצורה קצת שונה, שאפשרנו קצת שיווק בשוק החופשי, כי לא רצינו שהמחירים יהיו גבוהים במיוחד.

אביגדור יצחקי: ו-20% מהדירות יהיו בשוק חופשי, וכל ה-80% ב"מחיר למשתכן", שמהוות הנחה ממחיר השוק בסדר גודל של 1,000,000 שקל – בין 800,000 ל-1,000,000 שקל על כל דירה שהזוכים בה יזכו.

אביגדור יצחקי: סך הכול הנרשמים שלנו לתוכנית "מחיר למשתכן" הם בערך כ-75,000, כשבהם יש בלאי די גדול: של כאלה שבינתיים קנו דירה, של כאלה שההורים שלהם העבירו להם דירה במסגרת חוק הדירה השלישית או דברים מהסוג הזה.

אביגדור יצחקי: כך שבסופו של דבר אנחנו מדברים על זה שאנחנו מעריכים שבתוך הרישום הזה יש בערך כ-60,000 איש.

אביגדור יצחקי: אנחנו כבר היום בשיווקים של מעל 70,000, שנגדיל אותם ב-2017 עד ל-100,000.

אביגדור יצחקי: המשמעות של זה שכל מי שהוא חסר דירה ונרשם ל"תוכנית למשתכן" יזכה בדירה מוזלת בצורה מאוד משמעותית.

אביגדור יצחקי: אני רוצה גם להזכיר שהמשכנתאות שניתנות על הדירות האלה הן משכנתאות – זה סיכום עם בנק ישראל והנגידה והמפקחת על הבנקים – שהמשכנתא תינתן על מכיר השוק ולא על מחיר הרכישה, מה שמאפשר לזוכים ולמשתכנים לקבל משכנתא שהיא בסדרי גודל הרבה יותר מה-75%, וברוב המקרים, כמעט ברוב רובם של המקרים, היא מגיעה ל-90% משכנתא מסך הכול המחיר.

מנואל טרכטנברג: כמה התחלות בנייה היו ב-2016?

אביגדור יצחקי: תראה, הנתונים של הלמ"ס למשל ב-2015 התחילו בסוף השנה ב-47.7, עלו אחרי חצי שנה – 50,500, ובסוף עכשיו, כשנגמרה 2016, הם העלו את זה ל-53,000 או 52,800.

משה גפני: התחלות בנייה?

אביגדור יצחקי: התחלות בנייה, כן.

אביגדור יצחקי: לצערנו, התחלות הבנייה זה לא מדד לגמר בנייה, כי הבניינים, ועוד מעט אדבר על זה, בגלל בעיקר חוסר בכוח אדם, המספרים של גמר בנייה הם יותר נמוכים.

אביגדור יצחקי: אבל אנחנו מעריכים, שגם השנה, למרות – הפרסום של הלמ"ס אומר שבשלושת הרבעונים הראשונים - - -

משה גפני: מה זה מחסור בכוח אדם?

אביגדור יצחקי: תיכף אדבר על זה.

אביגדור יצחקי: הנתונים של הלמ"ס מדברים על זה שבשלושת הרבעונים הראשונים, בהערכה ראשונית שכנראה תגדל בצורה כזאת או אחרת, היו כמעט 40,000 התחלות בנייה.

אביגדור יצחקי: זאת אומרת שאם מחלקים את זה לשלוש ומכפילים את זה בארבע, בסיכום - - -

מנואל טרכטנברג: 52.

אביגדור יצחקי: 53 לפי חשבוני, אבל אין דבר, לא נתווכח על 1,000 יחידות.

אביגדור יצחקי: החסם העיקרי לדבר הזה, אנחנו חושבים שמבחינת תכנון - - -

כשהממוצע השנתי היה תמיד כמה?

התחלות בנייה.

אביגדור יצחקי: היה 43, 44.

אביגדור יצחקי: בסך הכול באמת, אנחנו בתכנון – כדי ליצור דירות במדינת ישראל אתה צריך בעצם ארבעה דברים.

אביגדור יצחקי: אתה צריך קודם כול תכנון, אתה צריך תשתיות, שהן גם תשתיות צמודות וגם תשתיות על.

אביגדור יצחקי: בעניין הזה מטה הדיור היום הרבה יותר מעורב גם בכיתות לימוד, גם בגני ילדים, גם במעונות יום, גם במט"שים, שהם מאוד חיוניים לדבר הזה.

מנחם אליעזר מוזס: בתי-כנסת, מקוואות.

אביגדור יצחקי: בתי-כנסת, מבני ציבור, מקוואות, הכול.

אביגדור יצחקי: אנחנו מאוד מעורבים בעניין הזה, ודואגים שלשכונות החדשות שאנחנו בונים אזי יש את הדברים האלה.

אביגדור יצחקי: אמרתי, הדבר השני זה תשתיות.

אביגדור יצחקי: הדבר השלישי זה גורמי ייצור, בעיקר עובדים, מנופים, מנהלי עבודה, כל הדברים האלה.

משה גפני: חסר כוח אדם?

אביגדור יצחקי: חסר מאוד מאוד מאוד כוח אדם.

אביגדור יצחקי: אנחנו מעריכים אותו בסדרי גודל של בין 25 ל-35 אלף איש.

משה גפני: משרד האוצר הביא לנו צו שאמור להעלות מחר, אני לא בטוח שהוא יעלה, של זיכויים לתושבי האזור.

משה גפני: זאת אומרת, שעובדים פלסטינים לא יהיו זכאים לנקודות זיכוי.

משה גפני: המשמעות של העניין שיהיה פחות עובדים.

משה גפני: כדאי שתבדוק את זה.

אביגדור יצחקי: לא.

אביגדור יצחקי: אז בדקנו את זה, והדברים האלה נעשו גם ביוזמתי.

אביגדור יצחקי: עשינו מספר פעולות.

אביגדור יצחקי: קודם כול, יש לנו בערך בסביבות 180-170 אלף עובדים ישראלים, כולל מהמגזר הערבי.

אביגדור יצחקי: נוטים לחשוב שהמגזר הערבי הוא הרבה עובדים, אבל הוא כחלקו באוכלוסייה, לא הרבה מעבר לזה.

אביגדור יצחקי: אולי בשיפוצניקים הוא קצת יותר, אבל בסך הכול כעובדי בנייה באתרי בנייה הוא פחות או יותר.

משה גפני: כמו חלקו באוכלוסייה?

אביגדור יצחקי: כמו חלקו באוכלוסייה.

מנואל טרכטנברג: 20%?

אביגדור יצחקי: בערך 22%.

משה גפני: משונה.

אביגדור יצחקי: זה בעיקר באזור הצפון, דרך אגב, וקצת באזור הדרום.

משה גפני: לא, אבל לכל אחד נדמה ש - - -

לא, כי מביאים פלסטינים.

אתה לא יודע לזהות אותם.

אביגדור יצחקי: כן, אבל זה שונה מכאלה שבונים - - -

מנחם אליעזר מוזס: זה כולל מזרח ירושלים, ערביי ישראל?

אביגדור יצחקי: בהחלט.

מנחם אליעזר מוזס: ופלסטינים?

אביגדור יצחקי: אז אני מדבר עכשיו על פלסטינים.

אביגדור יצחקי: עד 2016 נכנסו לישראל 52,000 פלסטינים, מהם 13,000, שהם לא מנצלים את זה, אישורי לינה.

אביגדור יצחקי: הקצבנו 300,000,000 שקל למעברים, כי מי שהיה רואה איך האנשים האלה נכנסים במעברים לא חזר שמח משם.

אביגדור יצחקי: ולכן אנחנו הופכים את המעברים האלה, ומתאם הפעולות בשטחים עושה את זה, והוא מגיע למצב שהיום אין מצב שעובד נמצא במחסום יותר משעה.

אביגדור יצחקי: זה עדיין מצב שאנחנו לא מספיק חושבים שהוא טוב, ואנחנו הולכים להפוך את מתאם הפעולות, את הצבא, ואת רשות שדות התעופה שאחראית על חלק מהמעברים, הולכים להפוך את המעברים האלה לטרמינלים מכובדים, כל ה-facilities וכל מה שאפשר, על מנת שיוכלו לעבור במהרה.

מנואל טרכטנברג: שנייה, לגבי זה.

מנואל טרכטנברג: בוועדה לתקציב הביטחון העלינו את הנקודה הזאת, אפילו מול שר הביטחון, והתשובות שקיבלנו לא היו מספקות.

מנואל טרכטנברג: אמרו שחסרים, אני לא זוכר כמה, משהו כמו 150,000,000 שקל כדי לשדרג, בפרט את קלנדיה, ושהכסף לא נמצא.

אביגדור יצחקי: אני לא יודע מה שר הביטחון אמר, אבל אני יכול להראות לך סמ"ס מהגורמים, כי אני כל הזמן עוקב אחרי זה, שכל הכסף התקבל והם נמצאים בתהליך - - -

מנואל טרכטנברג: בסוף, אתה יודע, זה יהיה באמת איוולת, שבגלל מחסור כזה העובדים לא יוכלו להיכנס.

אביגדור יצחקי: אעקוב שוב לראות אם הדברים באמת קורים.

אביגדור יצחקי: נשלים השנה את המכסה של פלסטינים ל-60,000.

משה גפני: לא ענית רק על השאלה הזאת.

משה גפני: יזמת את הצו הזה?

אביגדור יצחקי: תיכף אסביר למה.

אביגדור יצחקי: עד היום הפלסטינים נכנסו והוקצו לקבלן.

אביגדור יצחקי: והם היו עובדיו.

אביגדור יצחקי: ואם לא היה לו מה לעשות איתם, אז הוא היה משכיר אותם לאחרים.

אביגדור יצחקי: עכשיו, המצב הזה לא קיים בעובדים הזרים למשל, שעובד זר שמגיע לפה – היום יש לנו כ-9,000 עובדים זרים בישראל – הוא אדם חופשי.

אביגדור יצחקי: הוא יכול כל רבעון ללכת לאיזה מעביד שהוא רוצה.

אביגדור יצחקי: עכשיו, יוצא מזה שאנחנו את המכסה החדשה שאנחנו מכניסים, אנחנו מכניסים גם כן לא צמודה לאדם, אלא הם מקבלים את האישור עבודה, לאחר שלושה חודשים כל רבעון הם יכולים להחליף מעביד אם הם רוצים, והשוק הופך להיות שוק חופשי.

אביגדור יצחקי: דרך אגב, ההסכם הקיבוצי שחל על עובדי הבניין במדינת ישראל חל גם על העובדים הפלסטינים וגם על העובדים הזרים.

אביגדור יצחקי: כך שמהבחינה הזאת אנחנו מאוד מקפידים על התנאים שלהם.

אביגדור יצחקי: כמובן יש להם ביטוח רפואי, ויש להם את כל הדברים האחרים.

אביגדור יצחקי: היה צורך לממן באיזושהי צורה חלק מהנוהל החדש הזה, ולכן ביקשנו לממן אותו באמצעות הורדת חלק מנקודת הזיכוי.

משה גפני: טוב, נדון על זה.

אביגדור יצחקי: אני בטוח שתדון על זה ותקבל את ההחלטה הנכונה.

משה גפני: נקבל ביחד.

משה גפני: העליתי את זה עכשיו, מפני שאני חושש שברגע שאתה מוריד להם את נקודות הזיכוי יהיה פחות עובדים.

שלא יהיה חסם.

אביגדור יצחקי: לא יהיה פחות עובדים, כי עדיין השכר הממוצע ברשות הפלסטינית הוא סדר גודל של 100 שקל ליום, והשכר הממוצע של עובד פלסטיני במדינת ישראל עובר את ה-400.

משה גפני: טוב.

משה גפני: הלאה.

משה גפני: נקיים על זה דיון.

משה גפני: כבר קיימנו דיון אחד, אבל אני מניח שמחר לא נקיים את הדיון - - -

מנחם אליעזר מוזס: השכר הממוצע ליום אחד 400 שקל?

משה גפני: בסדר, נקיים על זה דיון, עכשיו אנחנו לא בדיון הזה.

אביגדור יצחקי: כדאי ללכת לעבוד בבנייה, אבל אף ישראלי לא רוצה, מה אני יכול לעשות.

אביגדור יצחקי: העובדים הזרים – עובדים זרים, יש לנו פה היום עוד איזה 3,500 עובדים מסין שאנחנו משאירים אותם וכל הזמן מאריכים להם את הזמן.

אביגדור יצחקי: בנוסף לזה יש בולגרים, רומנים ומולדבים.

אביגדור יצחקי: חתמנו על הסכם עם אוקראינה על העניין הזה.

אביגדור יצחקי: לצערי הרב, הפרלמנט האוקראיני לא אישר את ההסכם.

מנחם אליעזר מוזס: בגלל שראש הממשלה ביטל את הביקור.

אביגדור יצחקי: לא, זה היה הרבה לפני שראש הממשלה ביטל את הביקור שלו.

אביגדור יצחקי: נסעתי לשם באופן אישי וגיליתי שמישהו מה שנקרא הגיע לחברי הפרלמנט ואמר להם כל מיני דברים, והם התנגדו בגלל זה.

אביגדור יצחקי: אבל אחרי ששוחחנו איתם, והראינו להם שעובד אוקראיני מתחיל, שמתחיל פה את יומו הראשון בעבודה, נטו נטו, אחרי פיקדון, אחרי הוצאות לינה, אחרי ביטוח בריאות, אחרי הכול, משתכר 1,157 יורו בחודש.

אביגדור יצחקי: ואז ישר, יומיים אחרי שנסענו משם, הפרלמנט אישר את ההסכם ב-242-0.

אביגדור יצחקי: שם יש 450 חברי פרלמנט, זה לא כמו פה.

אביגדור יצחקי: וגם לזה בא פתרון.

אביגדור יצחקי: נערכנו כבר לנושא של המיונים שם, והם ייגמרו.

מנחם אליעזר מוזס: איפה אתה מלין אותם?

מנחם אליעזר מוזס: איפה הם גרים?

משה גפני: תגיד לי מה, נקיים עכשיו דיון על העובדים הזרים?

מנחם אליעזר מוזס: אבל אין לו דירות לזוגות צעירים, אז איפה יש לו דירות בשביל העובדים?

משה גפני: במשרדי הממשלה.

משה גפני: אוקיי.

אביגדור יצחקי: סין – היינו שם לפני שבועיים, אחרי תקופה של שלוש שנים שהם מרחו אותנו, כנראה מסיבות פוליטיות, אנחנו לא יודעים להגיד למה.

אביגדור יצחקי: פתאום הם, אחרי שהבאנו חברות זרות - - -

משה גפני: רגע, אני רוצה לקדם בברכה את ראש עיריית ראש-העין.

מנחם אליעזר מוזס: מי?

מנחם אליעזר מוזס: ראש עיריית - - -

משה גפני: ראש-העין.

מנחם אליעזר מוזס: אבל איך קוראים לו?

משה גפני: בן-משה.

<קריאה: - - -

משה גפני: בינתיים, רק רגע, לפני התרומה – ראשית, בן-משה הוא ראש עיר מצוין.

אביגדור יצחקי: ספר לי על זה מה שנקרא.

מנחם אליעזר מוזס: אדע מזה אחרי שייתן לציבור החרדי - - -

משה גפני: הרב מוזס, תעשה לי טובה.

מנחם אליעזר מוזס: אחרי שייתן לנו גם להשתלב.

משה גפני: לא, אבל לא ביקשתי.

מנחם אליעזר מוזס: למה לא ביקשת?

אביגדור יצחקי: קודם כול, תבקש.

אביגדור יצחקי: דרך אגב, יש שיטה שאפשר לבקש מה שרוצים.

משה גפני: מסבכים אותי פה לגמרי.

משה גפני: אביגדור, תעשה לי טובה.

מנחם אליעזר מוזס: אביגדור בא לעזור.

משה גפני: ושנית, הרבה דירות עכשיו גם ב"מחיר למשתכן" היה של ראש-העין.

אביגדור יצחקי: בהחלט.

משה גפני: ואני מאחל לכם הצלחה.

אביגדור יצחקי: אני מוכרח לומר שהדיאלוג שלנו עם ראשי הערים הוא באמת מצוין.

אביגדור יצחקי: לפעמים יש ויכוחים, יש תהיות, יש חילוקי דעות, אבל בסך הכול אני חושב שהשלטון המקומי וראשי ערים ספציפיים במיוחד תורמים את חלקם לדבר החשוב הזה.

אביגדור יצחקי: אני חוזר ואומר: הדבר השלישי זה הנושא של העובדים, זה נושא שאנחנו מטפלים בו.

אביגדור יצחקי: אני נוסע היום בלילה לסין, אחרי שהייתי שם בביקור.

משה גפני: מצא חן בעיניך.

אביגדור יצחקי: לא, לא מצא חן בעיני בכלל.

אביגדור יצחקי: בטח שאין שמה אוכל כשר.

משה גפני: אז לא, אל תיסע.

משה גפני: מה, תאכל שימורים?

מנחם אליעזר מוזס: את מי אתה בוחר מחברי ועדת הכספים לליווי?

משה גפני: אותך.

אביגדור יצחקי: מצאנו שחב"ד מייצר שם אוכל כשר, אז אנחנו מסודרים.

אביגדור יצחקי: לעצם העניין, אני מקווה השבוע לחתום שם על הסכם ולהתחיל להביא גם עובדים סיניים.

משה גפני: מה אתה רוצה עכשיו מאתנו?

אביגדור יצחקי: ברשותך, שני דברים נוספים: בשנה הבאה נגדיל בצורה משמעותית את הדירות להשכרה ארוכת טווח.

אביגדור יצחקי: ומסרנו מפתחות עם ראש עירית הרצליה בהרצליה של פרויקט של 270 דירות, ש-25% ממנו לזכאים, כמות גדולה מאוד לבני מקום, וגם כל אלה שהולכים ללמוד בבין-תחומי, זה נמצא vis-á-vis גם הקניון וגם הבין-תחומי.

אביגדור יצחקי: והמחירים לזכאים שם הם באמת ברמה ש - - -

מנואל טרכטנברג: כמה?

מנחם אליעזר מוזס: ושכר הדירה החודשי כמה?

אביגדור יצחקי: שכר הדירה החודשי לדירה של 80 מ' הוא 3,500 שקל לחודש.

מנחם אליעזר מוזס: הלוואי על ילדי.

אביגדור יצחקי: כן.

אביגדור יצחקי: אז זה לזכאים.

אביגדור יצחקי: וגם הלא זכאים באים לשם, כי הם רוצים ללמוד שם והם רוצים להיות שם.

אביגדור יצחקי: יש לנו במחסנית הרבה מאוד דירות להשכרה.

אביגדור יצחקי: סיימנו רק לפני שבוע 220 דירות בראשון-לציון בשכונת הרקפות.

אביגדור יצחקי: גמרנו מכרז במחנה אלנבי, שיש בו 300 ומשהו דירות, פרסמנו עכשיו מכרז על 450 - - -

אגב, מי שזכאי לדיור בהשכרה יכול גם ללכת ל"מחיר למשתכן"?

אביגדור יצחקי: כן, אבל הוא לא יכול לזכות גם וגם – בעצם הוא כן יכול, הוא יכול לזכות גם וגם.

זו השאלה שאני שואל.

השאלה אם זה לא עיוות.

אביגדור יצחקי: אבל הוא רוצה שיהיה לו דירה.

אביגדור יצחקי: הדבר השלישי שאנחנו הולכים להתעסק אתו זה ההתחדשות העירונית.

אדוני, התשובה היא - - -

אביגדור יצחקי: אבל בוא רגע - - -

אוקיי, מאה אחוז, אבל צריך לחשוב על הנקודה הזאת.

אביגדור יצחקי: יכול להיות.

אביגדור יצחקי: אבל אני לא בטוח בתשובה, לכן אני - - -

אוקיי.

אז תבדוק, אז תגיד שתבדוק.

זה מספיק.

משה גפני: לא, מה זאת אומרת גם וגם?

בטח, זה יכול לגרום לעיוות.

אביגדור יצחקי: אני לא יודע את התשובה הברורה.

אביגדור יצחקי: אם אני זוכר נכון, אז עדיין הוא גר בשכירות, לכן הוא יכול להשתתף ב"מחיר למשתכן".

משה גפני: כן, בבקשה.

<מרים כהן: אני סגנית של אביגדור.

<מרים כהן: כן, היו לנו דיונים מאוד מאוד עמוקים בסוגיה.

<מרים כהן: אבל אם מישהו זכה בדיור להשכרה, הוא יכול במקביל לנסות לגשת ל"מחיר למשתכן", והוא יכול להישאר בדיור המוזל עד שהדירה מוכנה.

עד שהדירה מוכנה.

בסדר.

משה גפני: זה נשמע טוב יותר.

מנחם אליעזר מוזס: ולא הפוך?

<מרים כהן: ברור.

<מרים כהן: בוודאי שלא.

אביגדור יצחקי: הדבר האחרון הוא ההתחדשות העירונית.

אביגדור יצחקי: נשים עליה דגש חזק מאוד בשנה הקרובה.

אביגדור יצחקי: אנחנו קוראים לזה "חיסול הסלאמס" ולא ההתחדשות העירונית, כי באמת יש מקומות שאנשים גרים בתנאים שקשה מאוד לסבול את העניין הזה.

אביגדור יצחקי: זה, דרך אגב, פוטנציאל של מאות אלפי דירות.

אביגדור יצחקי: יש שם שתי סוגיות שצריך לטפל בהם.

אביגדור יצחקי: האחת שרק במרכז מרכז מרכז הפרויקטים האלה נושאים את עצמם.

אביגדור יצחקי: עדיין יש בעיה של תשתיות.

אביגדור יצחקי: זה לא תשתיות רגילות בשכונה חדשה, אבל צריך להסדיר את עניין התשתיות.

אביגדור יצחקי: יש גם בעיות של היטלי השבחה.

אביגדור יצחקי: פה יש פוטנציאל של מאות אלפי דירות.

אביגדור יצחקי: יש ערים נוספות שצריך לתת להן קרקעות משלימות, כדי שזה יהיה בר היתכנות, ויש כאלה שצריך להביא כסף.

אביגדור יצחקי: אנחנו אוגמים את המקורות כרגע, בשביל לעשות התחדשות עירונית לא רק במרכז הארץ אלא גם בפריפריה הקרובה ובפריפריה הרחוקה.

אביגדור יצחקי: כבר היום יש כ-4,000 דירות כאלה בביצוע, אבל נגדיל את זה בצורה משמעותית, כשהיעד שלנו ל-2017 הוא סיכום של 10,000 יחידות.

אביגדור יצחקי: הפנייה הזאת אלינו היא הפנייה השלישית.

אביגדור יצחקי: בפנייה הראשונה מיום 18 במאי, שאושרה ב-23 במאי, הייתה מסגרת של 550,000,000 ש"ח לפרויקטים בערים לוד ועפולה.

אביגדור יצחקי: בשתי הערים האלה הפרויקטים האלה, מבחינת רוכשים, הסתיימו כמעט לחלוטין.

אביגדור יצחקי: אנשים קיבלו משכנתאות.

אביגדור יצחקי: שם היו 630 יחידות.

אביגדור יצחקי: בפועל סכום הערבות הצפוי לניצול הוא לא 550, אלא בין 405 ל-420.

אביגדור יצחקי: בסך הכול, כמו שאמרנו, כל הדירות האלה נרכשו, הפרויקטים כבר בגמר שלד.

אביגדור יצחקי: ואנחנו מקווים לתת להם מפתחות בספטמבר הקרוב.

משה גפני: מה הולך לקרות בעתיד?

אביגדור יצחקי: למה?

משה גפני: על זה.

משה גפני: אם זה ערבות אחרונה שאתם מבקשים, או - - -

אביגדור יצחקי: לא, רגע, אגיד.

אביגדור יצחקי: הפנייה שנייה הייתה ל-750,000,000 שקל נוספים בפרויקטים בערים אופקים, בית-דגן, עפולה, קרית-מוצקין, בהיקף של עד 760 יחידות דיור.

אביגדור יצחקי: גם הפרויקטים האלה בסך הכול מתקיימים.

אביגדור יצחקי: לחלק גדול מהם נתנו ערבות מדינה.

אביגדור יצחקי: הפרויקטים האלה עובדים.

אביגדור יצחקי: עכשיו, אני רוצה לציין שהחל מאפריל הכרזנו שהקבלנים מחויבים לקחת ליווי בנקאי לכל הפרויקטים.

אביגדור יצחקי: זה קצת מייקר אומנם, אבל לא נצטרך מעל הסכום הזה של בערך 4,000 ומשהו דירות לתת ערבויות.

אביגדור יצחקי: לכן מה שאנחנו עכשיו פונים זה למיליארד וחצי - - -

אתה מדבר על מכרזים שיצאו מאפריל?

אביגדור יצחקי: כל המכרזים שיצאו מאפריל, הקבלן חויב לקחת ליווי בנקאי.

הם מחויבים לפי חוק מכר בליווי בנקאי.

אביגדור יצחקי: וכתוצאה מזה הוא נותן ערבות חוק מכר לדיירים.

אביגדור יצחקי: ואז הוא לא נותן הערת אזהרה, והבנקים נותנים משכנתאות ואין שום בעיה.

מאה אחוז.

אביגדור יצחקי: אנחנו עכשיו בפנייה השלישית, שכוללת את בית-דגן, עפולה, קרית-מוצקין, מגדל-העמק, דימונה, מעלות-תרשיחא, ראש-העין וקרית-שמונה, בהיקף של עד 1,790 יחידות דיור.

אביגדור יצחקי: אם תרצו, יש לי את – יש עיר אחת, רעננה, על 23 יחידות דיור שלא נכנס לפנייה, ואנחנו מבקשים לצרף את זה.

אביגדור יצחקי: 23 יחידות דיור ברעננה.

מנחם אליעזר מוזס: 23,000 אתה מתכוון.

אביגדור יצחקי: 23 דירות.

מנחם אליעזר מוזס: 23 דירות?

אביגדור יצחקי: כן.

אביגדור יצחקי: שכחנו לכתוב.

אביגדור יצחקי: כי רוב הקבלנים שם לוקחים ערבות בנקאית.

אביגדור יצחקי: כך שאנחנו מדברים על כ-28 פרויקטים בסך הכול, 3,180 יחידות דיור.

אביגדור יצחקי: מסגרת הערבות הכוללת בהיקף של 2.8 מיליארד.

אביגדור יצחקי: אני לא מבטיח שננצל את הכול – כנראה שלא ננצל את הכול.

משה גפני: רגע, אבל כמה ערבות ביקשתם מאתנו?

אביגדור יצחקי: עד היום עשינו 550 פלוס 750, זה מיליארד 300.

אביגדור יצחקי: להשלים ל-2.8 זה עוד מיליארד וחצי.

מנואל טרכטנברג: מיליארד 600.

משה גפני: לא תבקשו יותר?

אביגדור יצחקי: אנחנו מאמינים שלא, אבל יכול להיות שתהיה לנו איזה זליגה אחת או שתיים.

מנואל טרכטנברג: אני רוצה לשאול כמה שאלות.

מנחם אליעזר מוזס: אני רשום?

משה גפני: כן.

שאלה: מה המשמעות של זה מבחינת עליית מחירים?

זאת אומרת, אתם יכולים לראות היום מקומות שבהם זה הולך לפי חוק המכר עם ליווי בנקאי, ומקומות שזה הלך בצורה הזאת, שאתם מבקשים את ערבות המדינה.

השאלה כמה ההשפעה של זה בסופו של דבר על מחיר הדירה?

אביגדור יצחקי: תראה, אנחנו מעריכים את זה בסדר גודל של כל דירה בין 25 ל-30 אלף שקל.

אביגדור יצחקי: הליווי הבנקאי.

השאלה אם אפשר – צריך למצוא פה אולי איזשהו דרך - - -

אביגדור יצחקי: תראה, חשבנו על זה.

אביגדור יצחקי: אני חושב שהדבר הזה מבחינת הדיירים הוא הרבה יותר טוב.

אביגדור יצחקי: עדיין העלייה לא נצמדת כולה למחיר הדירה, כי אני לא יודע אם אתם יודעים איך אנחנו בונים את המכרזים.

אביגדור יצחקי: המכרזים נבנים בזה שאנחנו לוקחים את ערך הדירה ביוני 2015, מורידים ממנו 200,000 שקל, וזה מחיר המקסימום.

אביגדור יצחקי: ואז הקבלן תורם את חלקו.

אביגדור יצחקי: והתרומות הן הרבה יותר – הן לפעמים ב-1,000, 1,500, 2,000 ו-3,000.

משה גפני: אאפשר, שנייה.

משה גפני: חבר הכנסת מוזס, חבר הכנסת טרכטנברג וחבר הכנסת מיקי זוהר.

משה גפני: אם אפשר, רק בקצרה.

מנחם אליעזר מוזס: תודה, אדוני היושב-ראש.

מנחם אליעזר מוזס: מר אביגדור יצחקי, שמעתי את הסקירה שלך.

מנחם אליעזר מוזס: קודם אני רוצה לשאול אותך: אתה יודע שבזכאים של "מחיר למשתכן" יש קבוצה א', קבוצה ב'.

מנחם אליעזר מוזס: אני חושב שכבר הגיע הזמן לערבב את שתי הקבוצות יחד.

מנחם אליעזר מוזס: זה לא מן היושר הדבר הזה, שאלה בקבוצה ב' לא היו מודעים לפרסומים שלכם.

מנחם אליעזר מוזס: אבל יתירה מכך, הציבור עד היום לא יודע איפה הסניפים, איפה זה מגע"ר, איפה זה "עמיגר" ואיפה זה "עמידר" – כל המקומות האלה.

משה גפני: "עמיגור".

מנחם אליעזר מוזס: הציבור שלנו לא - - -

משה גפני: "עמיגור" – מה זה הציבור שלנו?

מנחם אליעזר מוזס: לא "עמיגור".

מנחם אליעזר מוזס: לא, אתה טועה, זה מגע"ר.

משה גפני: טוב, טוב, סליחה.

מנחם אליעזר מוזס: זה אפילו לא מגע"ר בעברית, זה מגע"ר בהונגרית.

מנחם אליעזר מוזס: מ.ג.ע.ר., נכון?

מנחם אליעזר מוזס: הונגרית.

מנחם אליעזר מוזס: מג'ער, כן.

מנחם אליעזר מוזס: הציבור לא יודע אפילו לאן להגיע.

מנחם אליעזר מוזס: רגע, אני מספר לך מזוגות צעירים שפנו אלי היום ואתמול וגם בשבת.

משה גפני: מה בשבת?

משה גפני: תגיד לי, מה בשבת?

מנחם אליעזר מוזס: הייתי בבני-ברק בשבת.

מנחם אליעזר מוזס: פתחו סניף ברחוב אהרונוביץ.

מכלוף מיקי זוהר: - - - בשבת?

מנחם אליעזר מוזס: לא, תשמע.

משה גפני: תעשה חוק נגדו.

מנחם אליעזר מוזס: באו אנשים אלי, הלכו לשם, אמרו: אנחנו רוצים להירשם לבית-שמש.

מנחם אליעזר מוזס: אמרו להם: לא, לא, אתם בקבוצה ב', אתם נרשמים עכשיו, לא תהיו זכאים.

מנחם אליעזר מוזס: אמרתי להם: זה לא ייתכן, אני יודע שפורסם היום בבוקר בעיתונות שנגמר הסיפור של קבוצה א', קבוצה ב'.

מנחם אליעזר מוזס: נכון?

אביגדור יצחקי: לא יודע מי אמר לך את זה.

מנחם אליעזר מוזס: בעיתון כתוב שחור על גבי לבן.

אביגדור יצחקי: אוקיי, בסדר.

מנחם אליעזר מוזס: אני רוצה לדעת.

מנחם אליעזר מוזס: והציבור לא מודע.

מנחם אליעזר מוזס: זה דבר אחד.

מנחם אליעזר מוזס: יש לי עוד שאלה.

מנחם אליעזר מוזס: מכיוון שהזדמן לכאן ראש עיריית ראש-העין, אדון בן-משה - - -

משה גפני: זה טעות פטאלית.

מנחם אליעזר מוזס: זה לא טעות כל כך גדולה, כי בראש-העין, אתה יודע - - -

משה גפני: לא היסטוריה עכשיו.

מנחם אליעזר מוזס: לא היסטוריה.

מנחם אליעזר מוזס: בראש-העין יש הכי הרבה בתי-כנסת לפי ראש.

מנחם אליעזר מוזס: נכון?

מנחם אליעזר מוזס: בראש-העין העתיקה.

מיכל בירן: זה באישור ועדת כלכלה, לא כספים.

יואב בן צור: כל שכונה בית-כנסת.

מנחם אליעזר מוזס: נכון.

מנחם אליעזר מוזס: אני חושב שמן הראוי, שנזכה בראש-העין גם כן ליחידות דיור לציבור החרדי.

מנחם אליעזר מוזס: והתשובה שקיבלתי במשרד השיכון ובאוצר, אמרו: זה תלוי בראש העיר.

משה גפני: בסדר, אז דבר אתי.

משה גפני: דבר אתי.

מנחם אליעזר מוזס: לא, אני מבקש עכשיו מראש העיר שישמע טוב.

מנחם אליעזר מוזס: דרישתנו שתשלב אותנו - -

משה גפני: תעשה לו פגישה, תעשה לי טובה.

משה גפני: אחרת - - -

מנחם אליעזר מוזס: ב"פסגות אופק", אתה יודע איפה אני מדבר, בפסגות האלה, תן לנו גם את חלקנו.

משה גפני: תודה רבה.

משה גפני: טוב.

מנחם אליעזר מוזס: לא להקים רק גורדי שחקים של 20 קומות בלי סוכות, שהציבור שלנו לא יכול להגיע.

משה גפני: תודה רבה.

מנחם אליעזר מוזס: אדון בן-משה, דרישתי נתקבלה?

משה גפני: כן, היא התקבלה.

<שלום בן-משה: באתי לשמוע היום.

משה גפני: התקבלה.

מנחם אליעזר מוזס: בסדר.

מנחם אליעזר מוזס: גמרנו.

משה גפני: תודה רבה.

מנואל טרכטנברג: שתי שאלות.

מנואל טרכטנברג: לאחרונה אנחנו שומעים הרבה על קשיים של קבלנים, פשיטות רגל וכדומה.

מנואל טרכטנברג: הרושם הוא שקורה משהו, אתה יודע, איזה תופעה יותר נרחבת כאן.

מנואל טרכטנברג: מה הסיבות שמאחורי הקשיים האלה?

מנואל טרכטנברג: ואיך זה ישליך על ערבות המדינה?

מנואל טרכטנברג: הרי יש פה סימני שאלה לא פשוטים לגבי זה.

מנואל טרכטנברג: השאלה השנייה נוגעת לעמידה של הקבלנים והיזמים במפרטים שאליהם התחייבו ב"מחיר למשתכן".

מנואל טרכטנברג: הרי מכירת התמריצים הכלכליים זה לא דבר של מה בכך.

מנואל טרכטנברג: אם אתה קבלן והתחייבת למחיר על מפרט, אז הרבה פעמים המפרט הוא זה שיסבול.

מנואל טרכטנברג: ומה הניסיון שהצטבר עד כה בעניין הזה?

משה גפני: חבר הכנסת זוהר.

מכלוף מיקי זוהר: טוב, אני רוצה לומר כך: שר האוצר קבע מדיניות, והמדיניות של השר ברורה – הפחתת מחירי הדיור.

מכלוף מיקי זוהר: אף אחד לא חולק שזו מטרה נעלה וחשובה, וגם כולנו משתפים אתו פעולה.

מכלוף מיקי זוהר: הוועדה הזו, ואני יכול להעיד על היושב-ראש, עומדת לרשות שר האוצר באופן מלא בכל נושא סוגיית הפחתת מחירי הדיור.

מכלוף מיקי זוהר: יושב-ראש הוועדה מכנס אותנו חדשות לבקרים, מביא אותנו פה פעם אחר פעם על מנת לסייע בהוקרת יוקר הדיור.

משה גפני: הדירות.

מכלוף מיקי זוהר: הדירות.

מכלוף מיקי זוהר: אבל מה?

מכלוף מיקי זוהר: השר רוצה, המשרד עושה אחרת, קבינט הדיור עושה אחרת.

מכלוף מיקי זוהר: כל הפעולות שנעשות על-ידי קבינט הדיור היום מהוות בערך 20% מהסיכוי שלנו להוריד את מחירי הדיור.

מכלוף מיקי זוהר: ואפילו לא.

מכלוף מיקי זוהר: הפחתת מחירי הדיור כולה מצויה בידיים של הרשויות המקומיות.

מכלוף מיקי זוהר: רק הרשויות המקומיות יכולות, כמובן בשיתוף פעולה מלא והדוק עם משרד האוצר, להביא לירידת מחירים.

מכלוף מיקי זוהר: השר רוצה אבל המדיניות לא יכולה להתממש.

מכלוף מיקי זוהר: המדיניות לא יכולה להתממש למרות כל הרצון הטוב, עד שהגישה בקבינט הדיור תשתנה.

מכלוף מיקי זוהר: היא צריכה להשתנות כלפי ראשי הרשויות וכלפי השלטון המוניציפלי.

משה גפני: מה למשל?

מכלוף מיקי זוהר: אסביר עכשיו.

מכלוף מיקי זוהר: עכשיו בדיוק אני מגיע.

מכלוף מיקי זוהר: אם ראשי הרשויות לא יקבלו הטבה כלכלית לקופת העירייה שלהם בגין כל היתר שהן ינפיקו שום דבר לא יזוז.

מכלוף מיקי זוהר: לאף ראש רשות היום במדינת ישראל אין שום אינטרס להנפיק היתרי בנייה.

מכלוף מיקי זוהר: שום אינטרס.

מכלוף מיקי זוהר: הוא מביא ציבור חדש כשאין תשתיות, הוא מביא ציבור חדש כשאין לו שום אפשרות לתת להם את המענה המינימלי בחינוך ובתרבות, כי כמובן אין לו את הכסף.

מכלוף מיקי זוהר: אותם בוחרים שיגיעו חדשים לרשות שלו לא יצביעו בשבילו כי הוא לא נותן להם את השירותים.

מכלוף מיקי זוהר: אין לו את הכסף לפנות להם אשפה ואין לו את הכסף לשלם משכורות לשאר העובדים שלו בעירייה.

מכלוף מיקי זוהר: איזה ראש רשות בר-דעת ירצה לבנות בעיר שלו בזמן שהוא פוגע בעצמו?

מכלוף מיקי זוהר: תכירו לי אותו.

מכלוף מיקי זוהר: אני לא מכיר אותו.

מכלוף מיקי זוהר: אני בא מרשות מקומית, הייתי סגן ראש עיר, אני יודע איך רשות מוניציפלית פועלת.

מכלוף מיקי זוהר: בקונסטלציה הנוכחית לאף ראש רשות אין שום אינטרס לקדם היתרי בנייה.

מכלוף מיקי זוהר: שום אינטרס.

מכלוף מיקי זוהר: ההיפך, לתקוע אותם.

מכלוף מיקי זוהר: מי מפסיד מזה?

מכלוף מיקי זוהר: השר כחלון, לא אני ולא אתה.

מכלוף מיקי זוהר: השר עושה עבודה קשה להוריד את מחירי הדיור, המשרד שלו לא מבצע.

מכלוף מיקי זוהר: המשרד שלו לא מבצע, נקודה.

מכלוף מיקי זוהר: אם המשרד, קבינט הדיור, רוצה להוביל להפחתה במחירי הדיור, שיגרום לראשי הרשויות לתת היתרי בנייה, בכל דרך אפשרית.

מנחם אליעזר מוזס: הסכמי גג, לא?

מכלוף מיקי זוהר: הנה, אני רוצה להעיד על הסכמי הגג.

מכלוף מיקי זוהר: נחתמו המון הסכמי גג, חלקם טובים, זה בעצם האחרונים, וחלקם פחות טובים.

מכלוף מיקי זוהר: בעיר קריית-גת יש פוטנציאל של 17,000 יחידות דיור.

מכלוף מיקי זוהר: ראש הרשות לא רוצה לתת שם היתר אחד.

מכלוף מיקי זוהר: הוא מתחמק מלתת היתר.

מכלוף מיקי זוהר: למה?

מכלוף מיקי זוהר: כי הוא נכנס לגירעונות, הוא לא מצליח לגמור את החודש, הוא לא יודע איך לשלם לעובדים.

מכלוף מיקי זוהר: אני רוצה לספר לכם סיפור אחרון, וככה נסיים את זה.

מכלוף מיקי זוהר: שכונה חדשה, קוראים לה כרמי-גת, אני, עבדכם הנאמן, בונה שם בית לגור בו.

מכלוף מיקי זוהר: אני בעיקרון יכול לסיים את הבית הזה בתוך חצי שנה.

מכלוף מיקי זוהר: פניתי לעירייה, כמו כל אזרח, ואמרתי לה: מה קורה עם כביש, מדרכה, תאורה, תשתית, גן ילדים לילד הקטן שלי, בית-ספר?

מכלוף מיקי זוהר: מה אמרו?

מכלוף מיקי זוהר: העירייה אומרת: חבר'ה, אנחנו מצטערים, אנחנו במשא ומתן מול אגף התקציבים וכו' וכו' וכו', אין לנו כסף לעשות את הדברים האלו.

מכלוף מיקי זוהר: התשתיות יהיו בהמשך.

מכלוף מיקי זוהר: בשכונה אחרת בקרית-גת זה לקח בערך שלוש שנים.

משה גפני: אוקיי.

מכלוף מיקי זוהר: איך אתם מצפים שראשי רשויות ייתנו היתרי בנייה?

משה גפני: מה זה איך אתם?

משה גפני: למי אתה פונה?

מכלוף מיקי זוהר: לך, יושב-ראש הוועדה.

משה גפני: אבל אתה רכז הקואליציה.

משה גפני: אתה יכול לקבל החלטה שלא מעבירים כלום עד שלא נותנים לרשויות.

מכלוף מיקי זוהר: לא, אני מקסימום רכז כדורסל, לא רכז הקואליציה בוועדת הכספים.

מנחם אליעזר מוזס: אבל הסכמי הגג, הרי 100,000 שקל - - -

משה גפני: אוקיי.

מכלוף מיקי זוהר: אדוני, אני אומר לכם: הרצון של השר הוא קריטי וחשוב והוא חיובי, הביצוע לא טוב.

משה גפני: טוב.

משה גפני: תודה.

משה גפני: יעקב, במשפט.

כן, אולי אם להיות רכז זה לקחת את הריבאונד ממה שאתה אומר, אני חושב שלפעמים גם ראשי ערים - - -

משה גפני: משפט, יעקב.

אני לא יכול במשפט.

משה גפני: נו, אז שלושה משפטים.

לימדת אותי: לא פחות משלושה משפטים.

משה גפני: בבקשה.

משה גפני: שלושה משפטים.

לצערנו הרב, גם לפעמים ראשי רשויות לוקחים יותר מדי כוח בעניין הזה, ובשביל דברים לפעמים אזוטריים מאוד, מחזיקים שכונות שלמות ולא מוציאים את ההיתרים.

וגם זה צריך את המשוואה הנכונה, לא תמיד זה לצד הזה.

שתי נקודות שדובר עליהן כאן קודם.

קודם כול, אחד הדברים שיכולים להאיץ מאוד את הבנייה זה הנושא הזה שהיום בוותמ"ל אי-אפשר לדון רק בקרקעות מדינה.

וזה שקרקעות פרטיות באזורי ביקוש לא נכנסים למסלול המהיר הזה זאת טעות.

אמרתי את זה בדיוני הוותמ"ל כשהקימו את הוותמ"ל בוועדת הפנים עוד לפני שנתיים וחצי.

לדעתי זה דבר שצריך לעשות אותו.

אמרו לי שהולכים לעשות את זה, אני לא רואה שזה מתקדם.

זה יכול להביא עוד נתח שוק גדול מאוד לתוך העניין.

דבר שני, שאני חושב שיש פה – לא היינו בהחלטה, אולי כן, אני לא יודע אם היה על זה דיון נרחב.

הנושא הזה שאדם יכול לזכות ב"מחיר למשתכן" ולא לגור בדירה שלו, להשכיר אותה לחמש שנים ולאחר מכן לבנות אותה, גורמת לעיוותים בסופו של דבר במקומות.

זה פוגע לדעתי באנשים חלשים, זה פוגע באנשים שרוצים לגור במקומות שאנחנו רוצים שהם יגורו, אם זה בפריפריות, אם זה באזורים כמו אזור של מגזר חרדי או מגזר כזה או אחר, ולא לגרום לכך שאנשים אחרים ייקחו את הדירות הללו במקומות הלאה, ויהפכו את זה בעצם לאיזשהו עסק.

לדעתי צריך לשקול את העניין הזה כמו שהיה בעבר.

בעבר היה מצב שאדם זכה בזכאות בדירה, הוא היה חייב לגור בה לפחות זמן מסוים, ולמכור אותה רק אחרי זמן אחר.

היום הוא גם לא חייב לגור בה בחמש שנים הראשונות, והוא גם יכול למכור אותה אחרי חמש שנים.

זאת טעות לדעתי שצריך לחשוב עליה שוב, כי אנחנו מאבדים את התמהיל הנכון.

כי כשאתה מדבר על קבוצה של 60,000 איש שיש להם זכאות, כל ה-60,000 האלה יכולים להתנקז במקום אחד, שאולי שמה מחירי השכירות יהיו יותר רלוונטיים בשלב הזה, ויוכלו מה שנקרא לשכור שמה ולהשכיר במקום אחר.

זה לא נכון ולא חכם כשרוצים לפתור את בעיית הדיור באמת לאותם צעירים.

משה גפני: תודה רבה.

משה גפני: בן-משה, ראש עיריית ראש-העין, אתה רוצה להתייחס במשפט לעניין?

<שלום בן-משה: שתי הערות.

משה גפני: שתי הערות, בבקשה.

<שלום בן-משה: אחת שאצלנו בעיר היה רק קבלן אחד שפשט את הרגל, וקבלן אחר נכנס במקומו.

<שלום בן-משה: מעל 30 חברות נמצאות.

<שלום בן-משה: זה אחד.

משה גפני: שבונות?

<שלום בן-משה: כן, שבונות.

<שלום בן-משה: שניים – זה לשאלה של פרופ' טרכטנברג – ככל שזה נראה עכשיו, הקבלנים שזוכים מקפידים על המפרט שעליו הם התחייבו.

<שלום בן-משה: ככל שזה נראה כרגע.

<שלום בן-משה: זה כמובן מחייב פיקוח ובקרה.

משה גפני: תודה רבה.

משה גפני: אביגדור, בבקשה.

אביגדור יצחקי: קודם כול, אמשיך את הדברים.

אביגדור יצחקי: יש חברות בקרה שעובדות בכל האתרים, שתפקידן לבדוק שאכן המפרטים הם כפי שהם נקבעו על-ידי משרד השיכון בזמן המכרז.

אביגדור יצחקי: המפרטים האלה על-ידי כל מי שאני מדבר אתו, במיוחד מעצבים ואדריכלים, הם מעל השוק הפרטי בסך הכול שלהם.

אביגדור יצחקי: כך שמהבחינה הזאת – עוד לא מסרנו דירה, אז אני לא יכול להגיד לך שאני בטוח במאה אחוז, אבל עשינו את כל האמצעים כדי שייקרו.

אביגדור יצחקי: בנושא של ההשכרות, חבר הכנסת אשר, בדקנו את העניין הזה.

אביגדור יצחקי: קודם כול, אנחנו לא יכולים להבטיח לכל אחד שיקבל את הדירה במקום שהוא רוצה.

אביגדור יצחקי: יחד עם זה, הוא רוצה ליהנות מההטבה.

אביגדור יצחקי: בסקר שעשינו בין הזכאים, 85% גרים.

אביגדור יצחקי: מה עוד, שלא דיברתי על זה, אבל יש עדיפות גדולה מאוד לבני מקום במכרזים, כאשר במרכז הארץ זה 20%, בפריפריה הקרובה זה 32%, ובפריפריה הרחוקה זה 50% בני מקום.

אביגדור יצחקי: זאת אומרת שכל מי שהוא בן מקום בקרית-שמונה, בשלומי, במעלות, בדימונה, בירוחם – 50% מהם מקבלים בני מקום.

אביגדור יצחקי: ואחרי זה הם גם יכולים להשתתף בהגרלה הצדדית, זה לא שהם זזים הצידה.

אביגדור יצחקי: כך שאנחנו מגיעים לעיתים גם ל-60% ו-65% בני מקום.

אביגדור יצחקי: ואני חושב שזאת בשורה יוצאת מהכלל.

אביגדור יצחקי: וראשי הערים מאוד אוהבים להרים את הטלפון לבני המקום ולהודיע להם שזכו, כי הם רוצים לגור על יד המשפחות שלהם.

אביגדור יצחקי: ולכן, אם בן-אדם היום לומד בבין-תחומי, ויצא לו דירה באשדוד, אז לא אמנע את זה ממנו, שתהיה דירה בבעלותו באשדוד והוא ימשיך לגור בבין-תחומי.

אביגדור יצחקי: אני לא רוצה לחייב, אנחנו לא רוצים לכפות את הדברים.

אביגדור יצחקי: דשנו בעניין הזה והחלטנו, ואנחנו חושבים שזה כן חכם.

אביגדור יצחקי: חוק הוותמ"ל – ביקשנו לעשות את זה גם על קרקעות הפרטיות, משרד המשפטים התנגד.

אביגדור יצחקי: אני מזמין אותך לעשות חקיקה פרטית בעניין הזה, אין לי שום בעיה.

אביגדור יצחקי: מה שאישרו לנו זה את - - -

משה גפני: למה הוא מתנגד?

משה גפני: מה הנימוק?

אביגדור יצחקי: לא נעים לי להגיד לך, כמו הנסיעה של חברי הכנסת עם העוזרות שלהם.

אביגדור יצחקי: הוא טוען שזה מקור לבעיה בין – לא יודע אפילו.

<מרים כהן: לא, אבל הצלחנו להכניס.

אביגדור יצחקי: לא, לא, מה שקיבלנו זה שהתחדשות עירונית - -

- - - שדילגו עליהם.

אביגדור יצחקי: התחדשות עירונית שתהיה בוותמ"ל.

אביגדור יצחקי: פינוי-בינוי מה שנקרא.

אביגדור יצחקי: והדבר השני: קרקעות פרטיות מרובות בעלים, שזה מעל 50 בעלים, על מנת להסדיר את האיחוד והחלוקה ביניהם.

אביגדור יצחקי: אז זה גמרנו.

מעל 50?

<מרים כהן: יש באזורי הביקוש הרבה קרקעות כאלה, שהן תקועות כבר למעלה מ-20 שנה בגלל שאין מי שיארגן אותן.

<מרים כהן: ואנחנו חושבים שלפחות זה יעזור.

משה גפני: טוב.

משה גפני: הלאה.

אביגדור יצחקי: הנושא של ההיתרים – קודם כול, אני חולק על דעתו של חבר הכנסת זוהר לגבי מה אנשים מקבלים בהסכמי גג.

אביגדור יצחקי: יש לנו היום 11 הסכמי גג, ואנחנו הולכים לחתום על עוד 4 או 5 בשנה הקרובה.

אביגדור יצחקי: אני חושב שכל מה שקשור לשכונות שמוקמות מקבל פתרון מלא, כולל בתשתיות הצמודות וכולל בתשתיות העל.

אביגדור יצחקי: יכול להיות שיש פיגור בביצוע.

אביגדור יצחקי: אני חושב שקרית-גת היא דוגמה לא טובה של התנהלות, יכול להיות שבגלל שהיא בין החותמות הראשונות.

אביגדור יצחקי: ואנחנו כל היום דנים בעניין הזה הלוך וחזור, הלוך וחזור.

אביגדור יצחקי: אני לא רוצה להיכנס יותר מדי לעניין הזה.

מכלוף מיקי זוהר: למה זה לא נפתר עד עכשיו?

אביגדור יצחקי: כי לכל משא ומתן יש שני צדדים.

אביגדור יצחקי: והצדדים צריכים להגיע להבנות, לפעמים בפשרות, לפעמים בדברים אחרים.

מכלוף מיקי זוהר: אני יודע שאם היה לי מול העיניים 17,000 יחידות דיור, הייתי פותר את זה ביומיים.

אביגדור יצחקי: אז אני רוצה להגיד לך: יש לי ערים שאין לי בעיה איתן בכלל.

מכלוף מיקי זוהר: איפה יש לך עוד 17,000 יחידות דיור?

אביגדור יצחקי: באשקלון יש לי 30,000 יחידות דיור, באשדוד עוד מעט יהיה לי 25, כמעט 30 אלף, יחידות דיור.

<מרים כהן: בראש-העין.

מכלוף מיקי זוהר: אז אתה אומר: 17 – לא נורא.

אביגדור יצחקי: לא אמרתי לא נורא, אני רק אומר שזה לא, אני לא רוצה להשתמש במילים בוטות, אבל לפעמים יש מספר קטן מאוד של ראשי ערים שחושבים קרדום לחפור פה את העניין הזה של הסכמי הגג.

אביגדור יצחקי: גם עם האדון שלום בן-משה יש לנו ויכוחים ודיונים כל שבוע כמעט, אבל בסוף מגיעים לאיזושהי פשרה הגיונית שאנחנו יכולים לעמוד בה.

אביגדור יצחקי: גם אנחנו בסוף נתונים לביקורת.

מכלוף מיקי זוהר: אני באופן אישי עשיתי דיונים בנושא, ביקשנו פגישות בנושא, ניסיתי לעזור.

אביגדור יצחקי: מיקי, אני מכיר את זה.

מכלוף מיקי זוהר: זה לא הסתייע עד רגע זה.

אביגדור יצחקי: אבל אני חושב שקרית-גת היא לא דוגמה.

אביגדור יצחקי: היא פשוט לא דוגמה.

מכלוף מיקי זוהר: בסדר.

משה גפני: כן, אבל אנחנו רוצים שקרית-גת תיפתר.

אביגדור יצחקי: אנחנו גם רוצים שקרית-גת תיפתר.

אביגדור יצחקי: לגבי פשיטות הרגל, אדון טרכטנברג הלך, אבל בעיקרון עד עכשיו היו לנו שני מקרים כאלה.

משה גפני: פרופ' טרכטנברג פה.

אביגדור יצחקי: פנינו לחברות האלה וראינו שיש להן ממלאי מקום, כמו "אורתם-סהר", שזה פשיטת הרגל.

אביגדור יצחקי: דרך אגב, אני רוצה לספר לך, שבדקו את הדוחות הכספיים של "אורתם-סהר", ומצאו שהפרויקטים הכי טובים שלהם מבחינת הרווחיות זה "מחיר למשתכן".

אביגדור יצחקי: "מחיר למשתכן" לא גורם לאף אחד – ההיפך הוא הנכון.

רק לבנקים הוא גורם - - -

אביגדור יצחקי: הוא לא גורם לבנקים.

אביגדור יצחקי: יש פה מצב שבו קבלני הביצוע היום משוחררים מהיזמים יותר מאי פעם, כי אנחנו עושים להם את השיווק.

מנואל טרכטנברג: סוחטים אותם.

אביגדור יצחקי: ואז אין מי שיסחט אותם.

משה גפני: אביגדור, בוא, אנחנו חייבים להתכנס.

אביגדור יצחקי: קבוצה א', קבוצה ב', הרב מוזס – יוצר, באת לעשות לי בלגן?

מנחם אליעזר מוזס: תשמע, אנחנו מדברים כאן - - -

אביגדור יצחקי: אני מציע לך, תחפש לך קנדידטים אחרים.

<עמי צדיק: מה העלות התקציבית?

<עמי צדיק: יש לזה עלות?

אביגדור יצחקי: אין, כרגע אין.

מנחם אליעזר מוזס: לגבי תחנות מגע"ר.

אביגדור יצחקי: לגבי א', לגבי ב', אם מישהו לא מוצא תחנת מגע"ר, ניתן לו מפה מדויקת, כי הכול - - -

מנחם אליעזר מוזס: הכול באינטרנט.

אביגדור יצחקי: או, אז אתה - - -

מנחם אליעזר מוזס: אבל אין לנו אינטרנט.

מנחם אליעזר מוזס: מה אתה רוצה, הציבור שלי לא משתמש באינטרנט.

אביגדור יצחקי: אין לך אינטרנט?

מנחם אליעזר מוזס: לי יש, לציבור אין.

אביגדור יצחקי: אז יש גם Call Center של משרד השיכון.

אביגדור יצחקי: ניתן לכם את הטלפון שלו ותוכלו לשאול.

<מרים כהן: ושיתקשרו, ישיגו להם - - -

אביגדור יצחקי: תודה.

משה גפני: תודה רבה.

מנחם אליעזר מוזס: ומה עם קבוצה א', קבוצה ב'?

אביגדור יצחקי: קבוצה א', קבוצה ב' – אנחנו מתחילים לפתוח אותם בחלק מהמכרזים כבר השנה.

אביגדור יצחקי: הראשון יהיה בקרית-ביאליק,, השני יהיה בקרית-מוצקין, השלישי אולי יהיה באופקים.

מנחם אליעזר מוזס: תערבב אותם, תערבב.

מנחם אליעזר מוזס: למה אתה מחזיק שתי קבוצות?

מנחם אליעזר מוזס: יחסנים ו - - -

אביגדור יצחקי: כי התחייבנו קודם כול לקבוצה א'.

מנחם אליעזר מוזס: אבל למה ההתחייבות הזאת?

מנחם אליעזר מוזס: אני שואל אותך.

מנחם אליעזר מוזס: מה ההיגיון בזה?

אביגדור יצחקי: ההיגיון בזה הוא שניים: אחד, שרצינו לדעת מול מה אנחנו מתמודדים, כמה אנשים.

מנחם אליעזר מוזס: נו, בסדר, אז היום אתה יודע.

אביגדור יצחקי: אז היום אני יודע.

אביגדור יצחקי: אני לא יכול – מה שהבטחתי, הבטחתי.

משה גפני: מר יצחקי, אני מבקש ממך, הוא יושב-ראש סיעת יהדות התורה, תקבע אתו פגישה.

אביגדור יצחקי: בדיוק.

אביגדור יצחקי: הבנתי את הדבר הזה.

משה גפני: אבקש ממך שתתייחס אליו בכבוד, כי כולנו עומדים מאחוריו.

אביגדור יצחקי: מאה אחוז.

משה גפני: כל הכנסת.

אביגדור יצחקי: השאלה אם גם הוא עומד לפניכם.

מנחם אליעזר מוזס: אם אתה תעמוד אחרי, אעמוד לפניהם.

מנחם אליעזר מוזס: תני לי את Call Center.

<מרים כהן: אני משיגה את המספר - - -

משה גפני: אוקיי, רבותי, אני מבקש לעבור להצבעה.

משה גפני: שר האוצר מבקש ערבות של מיליארד וחצי שקל, כפי שתיאר אותה ראש קבינט הדיור אביגדור יצחקי.

משה גפני: מי בעד אישור הערבות?

משה גפני: ירים את ידו.

משה גפני: אתה לא יכול להצביע, מוזס.

מנחם אליעזר מוזס: אבל אני המ"מ שלך.

משה גפני: מה מ"מ?

משה גפני: מי נגד?

מנחם אליעזר מוזס: מה, אתה כאן?

משה גפני: לא, אני לא כאן.

משה גפני: בעד – רוב

משה גפני: מסגרת ערבות מדינה במסגרת תוכנית "מחיר למשתכן" אושרה.

משה גפני: הערבות אושרה.

משה גפני: תודה רבה.